Testul care face diferenţa între SARS-COV-2 şi gripă a fost aprobat în regim de urgență.
FDA a aprobat un test de diagnostic care face diferenţa între virusul SARS COV 2 ş virusurile gripale A sau B. Testul este produs de grupul farmaceutic elveţian Roche. Testul se face pe baza probelor recoltate din nas sau nazo-faringe. Testul îi va ajuta pe medici să pună un diagnostic corect, la timp.
Să ştii când ai SARS COV 2 şi când ai gripă! Aceasta va fi cu siguranţă una dintre cele mai mari provocări pe care le vei avea în toamna asta. Dar cum poţi să afli ce ai păţit dacă simptomele acestor boli se pot confunda foarte uşor? Ar fi util un test, nu? Ei bine el există deja.Agenția Americană pentru Alimente și Medicamente (FDA) a aprobat, în regim de urgenţă, un test de diagnostic produs de compania Roche. Cu ajutorul lui poţi să afli dacă ai virusul SARS COV 2 sau virus gripal A sau B.În comunicatul Roche scrie că testul va fi disponibil şi pe pieţele care acceptă marcajele CE, deci testul ar putea ajunge curând şi în România.Cum poţi face acest test? Ţi se recoltează probe din nas sau din nas şi faringe, apoi se procesează proba în aparate speciale care există în multe spitale.Astfel, printr-un singur test medicii pot să-ţi pună un diagnostic corect, şi să-ţi dea tratamentul potrivit, la timp.